**ПРЕДМЕТ: 3X3 НОВОГОДИШЊИ ТУРНИР 2018.**

Поштовани,

Поводом организовања другог новогодишњег индоор 3x3 баскет турнира у Србији под називом „3x3 Still Ballin' New Year's Madness No2“ који је на програму у суботу 29. децембра на „Шумадија сајму“ у Крагујевцу овом приликом желимо да Вас позовемо да узмете учешће у такмичерским категоријама које ваш савез или клубови поседују. Наиме, поменути баскет турнир је нов и јединствен формат баскет такмичења који ће се одржати на 3 специјализована терена и то у 10 категорија (мушко/женско) у које ће окупити око 400 учесника из целе Србије и региона.

Опште је познато да је 3x3 баскет сада Олимпијска дисциплина и да је проглашен за прву категорију спортова у програму Токио 2020., да је наша 3x3 федерација прва на светској ранг листи а наша репрезентација најбоља на свету и у Европи што је потврђено и освајањем 4 светске и 1 европске титуле. Све то нам даје велики обавезу али уједно и мотивацију да управо крај ове сезоне, када смо остварили највише успеха, крунишемо једним оваквим колосалним пројектом.

Турнир је признат и препознат од стране ФИБА 3x3 и Кошаркашког савеза Србије а ове године се организује у склопу 3x3 зимске сезоне. Крагујевац као град увелико је препознат као организатор најквалитетнијег професионалног баскет турнира у летњој сезони а нема сумње да ће тако бити и овог пута.

Категорије: Про сениори, аматери, сениорке, јуниори (17-18), јуниорке (17-18), кадети (15-16), кадеткиње (15-16), пионири У14 (13-14), млађи пионири У12 (11-12) , мини баскет (10 и испод).

Победнике турнира очекују богат новчани наградни фонд.

Пријаве и информације:

Ненад Танасијевић – **060/0800 444**

Mail: [3x3@kss.rs](mailto:3x3@kss.rs)

3x3serbia@gmail.com

Или путем званичног ФИБА сајта - <https://play.fiba3x3.com/events/19e453b0-22f2-4854-a15d-82f3defdf2fe/categories>

КООРДИНАТОР 3Х3 ТАКМИЧЕЊА

\_\_\_\_\_\_\_\_\_\_\_\_\_\_\_\_\_\_\_\_\_

Београд, 12. децембар 2018. године